**Anjing Greenland** atau gelarannya dalam bahasa tempatan ***qimmeq qimuttoq*** ialah satu baka anjing jenis *husky* besar yang dibela sebagai anjing tarikan. Ia dibawa dari Siberia ke Amerika Utara oleh orang Thule pada 1,000 tahun lalu bersama dengan anjing Eskimo Kanada. Anjing Eskimo Kanada dianggap sebagai baka sama dengan anjing Greenland oleh sebab kedua-duanya belum cukup mencapah secara genetik untuk dianggap sebagai baka terpisah, walaupun terdapat pengasingan geografi.

Kini, baka ini dianggap penting secara kebangsaan dan kebudayaan untuk Greenland dan penjaminan ketulenannya sedang diusahakan. Di Greenland barat di utara Garisan Artik dan di seluruh Greenland timru, pengimportan sebarang anjing dari luar diharamkan (kecuali anjing polis dan anjing pembantu dengan permit khas) dan sejak tahun 2017, semua anjing perlu bermikrocip dan didaftarkan dalam pangkalan data anjing Greenland. Di barat daya, sekatan sedemikian tidak dilaksanakan dan ketulenan anjing tidak dipantau. Oleh sebab populasinya telah menurun (sekitar 15,000 ekor anjing di Greenland setakat tahun 2016), sebilangan projek telah dimulakan sebagai cubaan untuk memastikan bahawa budaya, pengetahuan, dan kegunaan luncur salji dengan anjing di Greenland, beserta dengan baka ini sendiri, tidak lenyap.

Sejarah
-------

Seekor anjing Esquimaux betina dipamerkan dalam salah satu pertunjukan anjing terawal di Darlington, Britain pada 29 Julai 1875, yang dilaporkan dalam *Live Stock Journal* dan *Fanciers Gazette* yang diterbitkan pada 6 Ogos 1875. Ia diiktiraf oleh The Kennel Club semasa penubuhannya pada tahun 1880.Semua rencana kekurangan rujukan yang boleh dipercayai[*sumber lebih baik diperlukan*]

Anjing Greenland telah menjadi haiwan tarikan di rantau Artik selama berabad-abad dan, hasilnya, ia memperoleh tubuh berkuasa dan lapis bulu lebat, dengan kemampuan semula jadi untuk penarikan muatan dan daya ketahanan dalam persekitaran kerja mencabar. Roald Amundsen kemudian menggunakan anjing Greenland dengan kejayaan besar dalam ekspedisi beliau pada tahun 1912 ke Antartika, bilamana beliau menjadi orang pertama yang mencapai Kutub Selatan.Semua rencana kekurangan rujukan yang boleh dipercayai[*sumber lebih baik diperlukan*] Anggota pasukan beliau bermula dengan lebih anjing daripada yang sebenarnya diperlukan untuk menarik kereta luncur salji, kemudian membunuh anjing-anjing itu di sepanjang perjalanan untuk digunakan sebagai makanan untuk anjing dan orang.

Zuriat
------

Anjing Greenland
Anjing Greenland
Anak anjing Greenland
Anjing pertama tiba di Benua Amerika pada 12,000 tahun lalu. Walau bagaimanapun, orang dan anjing mereka tidak bertapak di Artik sehingga orang Paleo-Eskimo pada 4,500 tahun lalu dan orang Thule pada 1,000 tahun lalu, kedua-duanya berasal dari Siberia. Anjing pertama muncul di Greenland pada sekitar 4,000 tahun lalu. Anjing Inuit dari Kanada (anjing Eskimo Kanada) dan anjing Greenland diturunkan daripada anjing yang dikaitkan dengan orang Thule yang bergantung pada anjing ini untuk pengangkutan dari Siberia. Pada tahun 2015, sebuah kajian yang menggunakan sebilangan penanda genetik menunjukkan bahawa kedua-duanya merupakan anjing sama dan tidak patut dianggap sebagai baka terpisah, bahawa kedua-duanya mengekalkan warisan peribumi yang mendahului penjajahan dan waktu yang sepadan dengan ketibaan orang Thule, dan bahawa kedua-duanya berbeza daripada *husky* Siberia, *husky* Alaska, dan malamut Alaska. Jujukan-jujukan DNA mitokondrion ibu bagi anjing-anjing Inuit dikelaskan sebagai haplotip A31 yang menandakan seekor leluhur betina bersama dan haplotip ini tidak dapat ditemukan pada anjing moden lain tetapi padanan terdekat adalah dengan jasad seekor anjing berusia 1,000 tahun dari Florida.

Kedekatan genetik hampir semua baka anjing dengan serigala kelabu adalah kerana percampuran. Walau bagaimanapun, beberapa baka anjing Artik menunjukkan kedekatan genetik, oleh sebab percampuran, dengan serigala Taymyr dari Asia Utara yang kini pupus. Baka-baka ini dikaitkan dengan latitud tinggi - *husky* Siberia dan anjing Greenland yang juga berkaitan dengan populasi manusia Artik, dan secara kurang ketara dengan *shar pei* dan spits Finland. Graf percampuran bagi anjing Greenland menunjukkan penyuaian terbaik bagi 3.5% bahan kongsi. Walau bagaimanapun, perkadaran keleluhuran yang berjulat antara 1.4% dengan 27.3% adalah tekal dengan data. Ini menunjukkan percampuran antara populasi serigala Taymyr dengan populasi leluhur anjing bagi keempat-empat baka latitud tinggi ini. Introgresi ini dapat memberi anjing awal yang tinggal di latitud tinggi variasi fenotip yang bermanfaat untuk adaptasi terhadap persekitaran baharu dan mencabar. Ini juga menunjukkan bahawa keleluhuran bagi baka anjing zaman kini diturunkan dari lebih daripada satu kawasan.

Pada tahun 2020, sebuah kajian genetik menemukan bahawa anjing tarikan Greenland telah kekal terasing daripada baka-baka lain sejak ketibaannya di Greenland dengan orang Inuit pada 850 tahun lalu. Zuriatnya menyediakan jejak bagi lebih sejarah genomik berbanding dengan baka Artik lain dengan jasad leluhur baka-baka tersebut yang ditemukan di Pulau Zhokhov, Siberia timur laut Artik dan bertarikh kembali kepada usia 9,500 tahun.

Maklumat selanjutnya: Asal usul anjing bela jinak § Baka Artik

Perihal
-------

### Penampilan

Anak anjing yang makan sisa *muskox*. Anak anjing di Greenland bebas merayau-rayau sehingga mencapai usia dewasa. Kemudian, ia dirantai dan dilatih untuk kerja.
Anjing Greenland ialah anjing berkuasa dengan tubuh berat. Ia mempunyai kepala lebar berbentuk baji, mata sedikit condong, dan telinga segi tiga kecil yang dilitupi bulu tebal yang menghalang luka beku. Ia mempunyai tungkai kuat, berotot, dan berbulu singkat. Ekornya biasanya melingkar ke arah belakang. Apabila ia baring dan melingkar untuk berehat, ekornya kerap menutupi hidung. Lapis bulunya sederhana panjang dan terdiri daripada dua lapis. Lapis dalaman terdiri daripada bulu pendek mirip wul dan lapis luaran pula terdiri daripada bulu lebih panjang, lebih kasar, dan kalis air. Anjing Greenland terdapat dengan semua warna, antara hitam dengan perang kekuning-kuningan (kecuali anjing albino dan corak *merle*). Mata biru dan heterokromia tidak diizinkan dan dianggap sebagai penyingkir berdasarkan piawaian.

Satu ciri bagi kebanyakan anjing Greenland ialah "úlo", kawasan berbentuk segi tiga pada bahu. Ciri ini dinamai sempena pisau wanita khalayak dari Greenland yang sebentuk.

Jantan jelasnya lebih besar daripada betina pada ketinggian 60 cm (24 in) pada paras kelasa dan ke atas; betinanya pula setinggi 55 cm (22 in) dan ke atas.

### Stamina

Anjing tarikan Greenland hanya bekerja semasa musim sejuk, mengumpulkan kekuatan semasa musim panas tanpa kerja (musim panas di Sisimiut di sebelah kiri; musim sejuk dekat dengan Kulusuk di sebelah kanan)
Sebagaimana kelaziman sesama anjing tarikan, anjing Greenland mampu mengharungi rupa bumi sangat mencabar dengan mudah dan pantas. Sebagai anjing pekerja, ia terutamanya dihargai kerana kekuatan fizikal dan daya ketahanan dengan mentaliti bertenaga dan berani.

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Anjing Greenland*** |

* Senarai baka anjing
* Anjing tarikan Chukotka
* Anjing Eskimo Kanada
* Malamut Alaska
* Anjing Samoyed

Catatan
-------

1. ↑  Jawi: ‏انجيڠ ݢرينلند‎code: ms is deprecated ‎; Templat:Lang-kl; Denmark: *grønlandshund*code: da is deprecated ; bahasa Inggeris: *Greenland dog*code: en is deprecated

Rujukan
-------

1. ↑  Hanne, Friis Andersen (2005). *Population genetic analysis of the Greenland dog and Canadian inuit dog : is it the same breed?* (dalam bahasa Inggeris). Royal Veterinary and Agricultural University, Department of Animal Science and Animal Health, Division of Animal Genetics. OCLC 476638737.
2. ↑  "Hold af slædehunde" (dalam bahasa Denmark). Sullissivik. Dicapai pada 4 Januari 2024.
3. ↑  "Dyrlæge: Det har vi lært af slædehundesagen" (dalam bahasa Denmark). Kalaalit Nunaata Radioa (Greenlandic Broadcasting Corporation). 22 Disember 2019. Dicapai pada 4 Januari 2024.
4. ↑  "Veterinær- og Fødevaremyndigheden i Grønland informerer" (dalam bahasa Denmark). Naalakkersuisut. 5 Jun 2017. Diarkibkan daripada yang asal pada 3 Januari 2022. Dicapai pada 4 Januari 2024.
5. ↑  "Antallet af grønlandske slædehunde er halveret: Her er redningsplanen" (dalam bahasa Denmark). Videnskab.dk. 25 Julai 2017. Dicapai pada 4 Januari 2024.
6. 1 2  The Greenland Dog Club of Great Britain
7. ↑  Langner, Rainer-K. (2007). *Scott and Amundsen : duel in the ice* (dalam bahasa Inggeris). London: Haus. m/s. 184–185. ISBN 978-1-905791-08-8. OCLC 429589051.
8. 1 2  Brown, S K; Darwent, C M; Wictum, E J; Sacks, B N (2015). "Using multiple markers to elucidate the ancient, historical and modern relationships among North American Arctic dog breeds". *Heredity* (dalam bahasa Inggeris). **115** (6): 488–495. doi:10.1038/hdy.2015.49. PMC 4806895. PMID 26103948.
9. ↑  Paleoeskimo Dogs of the Eastern Arctic (Inggeris) oleh Darcy F. Morey dan Kim Aaris-Sørensen. Arctic Vol. 55, No. 1 (Mar. 2002), hlm. 44-56. Diterbitkan oleh: Arctic Institute of North America.
10. ↑  Asal usul genetik anjing tarikan Greenland dan serigala (Danès) oleh Sinding, Mikkel Holger Strander. Tidsskriftet Grønland, 2015, Jilid 63, Keluaran 4, halaman 188–191.
11. ↑  Freedman, A. H.; Gronau, I.; Schweizer, R. M.; Ortega-Del Vecchyo, D.; Han, E.; Silva, P. M.; Galaverni, M.; Fan, Z.; Marx, P.; Lorente-Galdos, B.; Beale, H.; Ramirez, O.; Hormozdiari, F.; Alkan, C.; Vilà, C.; Squire, K.; Geffen, E.; Kusak, J.; Boyko, A. R.; Parker, H. G.; Lee, C.; Tadigotla, V.; Siepel, A.; Bustamante, C. D.; Harkins, T. T.; Nelson, S. F.; Ostrander, E. A.; Marques-Bonet, T.; Wayne, R. K.; Novembre, J. (2014). "Genome Sequencing Highlights the Dynamic Early History of Dogs". *PLOS Genetics* (dalam bahasa Inggeris). **10** (1): e1004016. doi:10.1371/journal.pgen.1004016. PMC 3894170. PMID 24453982.
12. ↑  Skoglund, P.; Ersmark, E.; Palkopoulou, E.; Dalén, L. (2015). "Ancient Wolf Genome Reveals an Early Divergence of Domestic Dog Ancestors and Admixture into High-Latitude Breeds". *Current Biology* (dalam bahasa Inggeris). **25** (11): 1515–1519. doi:10.1016/j.cub.2015.04.019. PMID 26004765.
13. ↑  Sinding, Mikkel-Holger S.; Gopalakrishnan, Shyam; Ramos-Madrigal, Jazmín; De Manuel, Marc; Pitulko, Vladimir V.; Kuderna, Lukas; Feuerborn, Tatiana R.; Frantz, Laurent A. F.; Vieira, Filipe G.; Niemann, Jonas; Samaniego Castruita, Jose A.; Carøe, Christian; Andersen-Ranberg, Emilie U.; Jordan, Peter D.; Pavlova, Elena Y.; Nikolskiy, Pavel A.; Kasparov, Aleksei K.; Ivanova, Varvara V.; Willerslev, Eske; Skoglund, Pontus; Fredholm, Merete; Wennerberg, Sanne Eline; Heide-Jørgensen, Mads Peter; Dietz, Rune; Sonne, Christian; Meldgaard, Morten; Dalén, Love; Larson, Greger; Petersen, Bent; dll. (2020). "Arctic-adapted dogs emerged at the Pleistocene–Holocene transition". *Science* (dalam bahasa Inggeris). **368** (6498): 1495–1499. Bibcode:2020Sci...368.1495S. doi:10.1126/science.aaz8599. PMC 7116267. PMID 32587022. S2CID 220072941.
14. 1 2 3 4  "FCI-Standard N° 274 GRØNLANDSHUND/ QIMMEQ QIMUTTOQ (Greenland Dog)" [Piawaian FCI No. 274 Anjing Greenland] (pdf). *Persekutuan Kinologi Antarabangsa* (dalam bahasa Inggeris). Diterjemahkan oleh Jawatankuasa Piawaian DKK. Disemak oleh Renée Sporre-Willes. 6 September 2022. Dicapai pada 4 Januari 2024.CS1 maint: others (link)

Pautan luar
-----------

* National Geographic gallery of the breed in Greenland Diarkibkan 2007-11-12 di Wayback Machine

| * l
* b
* s
Anjing berasal dari Kerajaan Denmark |
| --- |
|  Denmark | 
* Anjing Broholm
* Anjing ladang Denmark-Sweden
* Anjing penuding lama Denmark
* Spits Denmark

 |
|  Kepulauan Faroe | 
* Anjing gembala Faroe

 |
|  Greenland | 
* Anjing Greenland

 |

| * l
* b
* s
Anjing jenis spits |
| --- |
| Anjing tarikan | 
* *Chinook*
* Anjing Eskimo Kanada
* *Eurohound*
* Anjing Greenland
* *Husky* Alaska
* *Husky* Sakhalin
* *Husky* Siberia
* *Husky* Sungai Mackenzie
* Laika Yakutia
* Malamut Alaska
* Anjing Samoyed
* Anjing tarikan Chukotka
* Anjing tarikan Kamchatka

 |
| Anjing pemburu | 
* Anjing beruang Karelia
* Anjing Hällefors
* Anjing Hokkaido
* Anjing Jämtland
* Anjing Jindo Korea
* Anjing Kai
* Anjing Kishu
* Laika Karelia-Finland
* Laika Rusia-Eropah
* Laika Siberia Barat
* Laika Siberia Timur
* Anjing pemburu elk hitam Norway
* Anjing pemburu elk Norway
* Anjing pufin Norway
* Anjing Pungsan
* *Shiba inu*
* Anjing Shikoku
* Spits Finland
* Spits Norrbotten
* Anjing Taiwan
* *Zerdava*

 |
| Anjing gembala | 
* *Buhund* Norway
* *Corgi* Wales Cardigan
* *Corgi* Wales Pembroke
* Anjing gembala Iceland
* Laika rusa kutub Nenets
* Anjing Lap Finland
* Anjing Lap Sweden
* Anjing rusa kutub Lapland
* Spits Goth Barat

 |
| Baka Asia | 
* Anjing Akita
* Anjing Bắc Hà
* Anjing Bangkaew Thai
* Anjing berekor kontot Hmong
* Cau-cau
* *Dikkulak*
* Anjing Donggyeong
* Anjing Jeju
* Anjing Kintamani-Bali
* *Nureongi*
* Anjing Ryukyu
* *Shar pei*
* Spits India
* Spits Jepun

 |
| Anjing teman | 
* Anjing Eskimo Amerika
* Anjing Eurasia
* Anjing Inuit Utara
* *Klee kai* Alaska
* Anjing rubah kecil Itali
* *Schipperke*
* Spits Denmark
* Spits Jerman
	+ Spits serigala
	+ Spits kerdil
* *Tonya finosu*

 |
| Baka pupus | 
* Anjing beruang Tahltan
* Anjing Guejae
* Anjing Orang Asli Hare
* Spits gembala
* Anjing wul Salish

 |
| 
**Jenis:** *Husky*, *laika*, *tugou*
 |